3. ΒΑΣΙΛΙΚΟN ΔΙΑΤΑΓΜΑ της 17/22 Μαρτ. 1939 Περί του τρόπου εισπράξεως των πόρων του Ταμείου Συντάξεων Νομικών. Άρθρ.1.-Από 1ης Απρ. 1939 τίθεμεν εις ισχύν τας διατάξεις του άρθρ. 4 του ως άνω υπ’ αριθ. 1621 Α. Νόμου. Άρθρ.2.-1.Οι υπό στοιχ. α΄ και β΄ προβλεπόμενοι υπό του άρθρ. 4 του ως άνω νόμου  πόροι εισπράττονται συμφώνως προς τας και  ήδη   εφαρμοζομένας  διατάξεις  του   από   13 Ιαν.1927 Δ/τος «περί καθορισμού νέου τρόπου αποδόσεως των κρατήσεων εις το ταμείον προνοίας δημοσίων υπαλλήλων». Σελ. 113 Είσπραξη πόρων Ταμείου Νομικών 39.Γ.β.2-3 2.Οι υπό στοιχ. γ΄ και ιη΄ πόροι, ως και οι υπό των άρθρ. 19, 20, 21 και 22 προβλεπόμενοι τοιούτοι, εισπράττονται είτε δι’ απ’ ευθείας καταθέσεως τούτων παρά τω Ταμείω Συντάξεων Νομικών, είτε δια καταθέσεως παρ’ οιωδήποτε υποκαταστήματι της Εθνικής Τραπέζης της Ελλάδος εις πίστωσιν του Ταμείου Συντάξεων Νομικών και τέλος δι’ εκδόσεως εις διαταγήν του ταμείου τραπεζικής ή ταχυδρομικής επιταγής. Αι οφειλαί εμμίσθων ησφαλισμένων των άρθρων 19, 20 και 21 δύνανται να εισπράττωνται και δια μηνιαίων εν ταις μισθοδοτικαίς καταστάσεσι κρατήσεων τη αιτήσει των τοιούτων ησφαλισμένων προς τας μισθοδοτούσας αυτούς αρχάς. 3.Το ποσοστόν 1 1/2% των ενεργουμένων κρατήσεων εκ των υπό τα στοιχεία δ΄ και ε΄ προβλεπομένων πόρων αναγράφεται επί των χρηματικών ενταλμάτων αρμοδιότητος υπουργείου Δικαιοσύνης, παρακρατούμενον δε υπό των ενεργούντων τας πληρωμάς των ενταλμάτων τούτων δημοσίων ταμίων αποδίδεται εις το Τ.Σ.Ν. καθ’ ον τρόπον και οι ανωτέρω υπό στοιχ. α΄ και β΄ πόροι. 4.Οι υπό στοιχεία ιε΄ και ιζ΄ πόροι εισπράττονται μετά των δημοσίων εσόδων υπό των αρμοδίων γραμματέων των δικαστηρίων, εισαγόμενοι δε υπό ίδιον κεφάλαιον και άρθρον του προϋπολογισμού του Κράτους, αποδίδονται βάσει της προσωρινής καταστάσεως των εσόδων και εξόδων του Κράτους εκ πιστώσεως αναγραφομένης εις τον προϋπολογισμόν του Υπουργείου Δικαιοσύνης. Τα εις το ταμείον ανήκοντα εκ των βεβαιουμένων ως άνω πόρων ως δημοσίου εσόδου εις βάρος της ιδιαιτέρας περιουσίας του οφειλέτου και υπό των δημοσίων ταμείων απ’ ευθείας εισπραττομένων βεβαιούνται ωσαύτως και εισπράττονται υπό ίδιον άρθρον του προϋπολογισμού, αποδίδονται δε εις το Τ.Σ.Ν. κατά τον αυτόν ως άνω τρόπον. 5.Ο υπό στοιχ. ιθ΄ πόρος αποδίδεται υπό του ταμείου ασφαλίσεως συμβολαιογράφων εις το τέλος εκάστου οικονομικού έτους δια καταθέσεως του ποσού τούτου εις πίστωσιν του Τ.Σ.Ν. παρά την Εθνική Τραπέζη της Ελλάδος. 6.«Οι υπό στοιχεία ς΄ και ις΄ μέχρι δραχ. 3000 πόροι εισπράττονται δι’ επικολλήσεως ενσήμων. Οι άνω των πόρων τούτων πόροι κατατίθενται δια μεν τας Αθήνας απ’ ευθείας εις το Ταμείον Συντάξεως Νομικών, δια δε τας λοιπάς πόλεις παρά τινί υποκαταστήματι της Εθνικής Τραπέζης της Ελλάδος επ’ ονόματι του ταμείου ή αποστέλλονται εις το ταμείον δια ταχυδρομικής ή τραπεζιτικής επιταγής». Η παρ. 6 αντικατεστάθη ως άνω δια του Κ.Δ. 30 Ιουν. /28 Αυγ. 1942. Σελ. 114 7.Οι υπό στοιχ. ζ΄, η΄, θ΄, ι΄, ια΄, ιβ΄, ιγ΄, και ιδ΄ εισπράττονται δι επικολλήσεως ενσήμων. Ο τρόπος της προμηθείας των ενσήμων τούτων, ο τύπος αυτών, ο τρόπος της χρήσεως ακυρώσεις και διαχειρίσεώς των, ως και πάσα εν γένει σχετική λεπτομέρεια, καθορίζεται εκάστοτε δι’ αποφάσεων του διοικητικού συμβουλίου του ταμείου. Μέχρι της εκδόσεως τοιούτων αποφάσεων ισχύουσι το άχρι τούδε ως προς την κατασκευήν, τρόπον χρήσεως, ακυρώσεως, διαχειρίσεως κλπ. των ενσήμων τούτων εφαρμοζόμενα.